# IHOLLE ANNOSTELTAVA ESTROGEENI (ESTROGEL®)

Estrogel**®** on geelimäinen iholle annosteltava hormonivalmiste. Lääkepakkauksessa

on lääkegeeli ja mittalasta annostelua varten. Lääketuubi avataan työntämällä korkin keskellä oleva kärki syvälle tuubin suusta sisään ja korkkia kierretään niin, että purkin suu aukeaa kokonaan. Mittalastaa käytetään mittamaan lääkärin ohjeen mukainen annos.

Estrogel**®** levitetään iholle iltaisin peseytymisen jälkeen.

**Käyttö:**

* Purista lääkärin määräämä annos geeliä mittalastalle.
* Levitä geeli kevyesti omalla kädellä mahdollisimman laajalle alueelle esim. reisiin, pakaroihin, vatsan alueelle tai olkapäihin.
* **Älä levitä** geeliä kasvoihin, rintojen tai ulkosynnyttimien alueelle.
* Anna ihon kuivua noin 3 minuuttia ennen vaatetusta. Jos ihon tahmeus ei sinä aikana ole hävinnyt, geeli on levitetty liian pienelle alueelle.
* Jos käytät kosteusvoidetta vartalolle, levitä se vasta kun geeli on täysin kuivunut.
* Estrogel**®**on imeytymisen jälkeen täysin huomaamaton. Voit uida, saunoa ja ottaa aurinkoa aivan normaalisti.
* Mikäli sinulla esiintyy esim. ihoärsytystä tai epäilet Estrogelin**®** aiheuttavan muita oireita, ota yhteys hoitavaan lääkäriin.